ระเบียบกองทุนเพื่อความเสมอภาคทางการศึกษาว่าด้วยการเงินการบัญชี และงบประมาณ พ.ศ.๒๕๖๑ เพื่อให้การดำเนินงานของกองทุนเพื่อความเสมอภาคทางการศึกษาเป็นไปด้วยความเรียบร้อย โปร่งใส คล่องตัว และมีประสิทธิภาพ อาศัยอำนาจตามความในมาตรา๒๓ (๕) และมาตรา ๔๐ แห่งพระราชบัญญัติกองทุนเพื่อความเสมอภาคทางการศึกษาพ.ศ. ๒๕๖๑ คณะกรรมการกองทุนเพื่อความเสมอภาคทางการศึกษา ในการประชุมครั้งที่๘/๒๕๖๑ เมื่อวันที่ ๒๙ ตุลาคม ๒๕๖๑จึงมีมติให้ออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบกองทุนเพื่อความเสมอภาคทางการศึกษาว่าด้วยการเงิน การบัญชีและงบประมาณ พ.ศ. ๒๕๖๑ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้กองทุน หมายความว่ากองทุนเพื่อความเสมอภาคทางการศึกษาสำนักงาน หมายความว่าสำนักงานกองทุนคณะกรรมการ หมายความว่าคณะกรรมการบริหารกองทุนผู้จัดการ หมายความว่าผู้จัดการกองทุนบุคลากร หมายความว่าพนักงาน ลูกจ้างของสำนักงานหรือข้าราชการหรือเจ้าหน้าที่ของรัฐที่มาปฏิบัติงานให้แก่สำนักงานเป็นการชั่วคราวปีบัญชี หมายความว่าระยะเวลาตั้งแต่วันที่ ๑ ตุลาคมของปีหนึ่งถึงวันที่ ๓๐ กันยายน ของปีถัดไปและให้ใช้ ปี พ.ศ. ของปีถัดไปเป็นชื่อของปีบัญชีนั้นงบประมาณรายจ่าย หมายความว่าจำนวนเงินอย่างสูงที่อนุญาตให้จ่ายหรือก่อหนี้ผูกพันได้ตามวัตถุประสงค์ของกองทุนและในระยะเวลาที่กำหนดในแต่ละปีบัญชีเงินสดย่อย หมายความว่าเงินสดจำนวนหนึ่งที่สำนักงานกำหนดเพื่อไว้ใช้จ่ายภายในสำนักงานสำหรับรายการที่มีวงเงินไม่สูงนักหลักฐานการจ่าย หมายความว่าหลักฐานซึ่งแสดงว่าได้มีการจ่ายเงินให้แก่เจ้าหนี้หรือผู้รับตามข้อผูกพันแล้วใบสำคัญคู่จ่าย หมายความว่าหลักฐานการจ่ายที่เป็นใบเสร็จรับเงิน หรือหลักฐานจากธนาคารที่แสดงการจ่ายเงินให้กับเจ้าหนี้หรือหลักฐานการนำเงินเข้าบัญชีเงินฝากของผู้รับที่ธนาคารข้อ ๔ ให้ผู้จัดการเป็นผู้รักษาการตามระเบียบนี้และให้มีอำนาจในการดำเนินการ ดังต่อไปนี้(๑) ออกหลักเกณฑ์ คำสั่ง ประกาศหรือวิธีปฏิบัติ เพื่อประโยชน์ในการปฏิบัติตามระเบียบนี้(๒) ปรับปรุง เปลี่ยนแปลงหลักเกณฑ์ คำสั่ง ประกาศ หรือวิธีปฏิบัติ เกี่ยวกับการบริหารการเงินและงบประมาณของสำนักงานในกรณีที่เห็นสมควรการดำเนินการตาม (๑) และ (๒) ให้กระทำได้โดยไม่ขัดหรือแย้งกับระเบียบนี้ในกรณีที่มีปัญหาเกี่ยวกับการปฏิบัติตามระเบียบนี้ให้คณะกรรมการเป็นผู้มีอำนาจวินิจฉัยชี้ขาดและถือเป็นที่สุดข้อ ๕ ให้ผู้จัดการเป็นผู้รับผิดชอบในการบริหารกองทุนตามหลักเกณฑ์ และเงื่อนไขที่คณะกรรมการกำหนดหมวด๑กองทุนและรายได้ ข้อ ๖ ให้กองทุนประกอบด้วยเงินและทรัพย์สินดังต่อไปนี้(๑) เงินและทรัพย์สินที่ได้รับโอนมาตามมาตรา๔๗ และมาตรา ๔๘ แห่งพระราชบัญญัติกองทุนเพื่อความเสมอภาคทางการศึกษา พ.ศ. ๒๕๖๑(๒)เงินที่รัฐบาลจัดสรรให้เป็นทุนประเดิมจำนวนหนึ่งพันล้านบาท(๓)เงินอุดหนุนที่รัฐบาลจัดสรรให้เป็นรายปีตามแผนการใช้เงินที่คณะกรรมการและคณะรัฐมนตรีให้ความเห็นชอบแล้ว(๔) เงินรายได้ที่ได้รับจากสำนักงานสลากกินแบ่งรัฐบาลตามที่คณะรัฐมนตรีกำหนด(๕) รายได้จากการดำเนินงานและการลงทุนของกองทุน(๖)เงินและทรัพย์สินที่มีผู้บริจาคให้(๗)รายได้หรือผลประโยชน์อื่นที่กองทุนได้รับไม่ว่าโดยทางใด(๘)ดอกผลของเงินและทรัพย์สินของกองทุนข้อ ๗ สำนักงานอาจลงทุนหาผลประโยชน์จากเงินและทรัพย์สินของกองทุนดังนี้(๑) ซื้อพันธบัตรรัฐบาลหรือพันธบัตรธนาคารแห่งประเทศไทย(๒)ซื้อพันธบัตรหรือหุ้นกู้ของรัฐวิสาหกิจ(๓) ซื้อตั๋วเงินคลัง(๔) นำฝากธนาคารที่เป็นรัฐวิสาหกิจหรือธนาคารพาณิชย์(๕) ซื้อตั๋วสัญญาใช้เงินของสถาบันการเงินของรัฐหรือของธนาคารพาณิชย์ หรือของเอกชนที่มีฐานะมั่นคง โดยมีธนาคารเป็นอาวัล(๖)ซื้อตั๋วแลกเงินของสถาบันการเงินของรัฐ หรือของธนาคารพาณิชย์หรือของเอกชนที่มีฐานะมั่นคง โดยมีธนาคารเป็นอาวัล(๗) ลงทุนในตราสารหนี้ ตราสารทุนกองทุนรวมตามสัดส่วนที่คณะกรรมการอนุมัติโดยมอบหมายให้บริษัทหลักทรัพย์จัดการกองทุนเป็นผู้บริหารจัดการ(๘) วิธีการอื่น ๆ นอกเหนือจาก(๑) - (๗) ตามที่คณะกรรมการอนุมัติทั้งนี้การลงทุนตามวรรคแรกให้เป็นไปตามหลักเกณฑ์ วิธีการและเงื่อนไขที่คณะกรรมการกำหนดโดยความเห็นชอบของคณะรัฐมนตรีข้อ ๘ ให้สำนักงานนำเงินรายได้หรือผลประโยชน์ที่ได้มาทุกประเภทเข้ากองทุนและจะหักไว้ใช้จ่ายเพื่อการใดก่อนนำเข้ากองทุนไม่ได้หมวด๒การรับเงินและการออกใบเสร็จรับเงิน ข้อ ๙ การรับเงินทุกประเภท จะต้องออกใบเสร็จรับเงินไว้เป็นหลักฐานยกเว้นเงินอุดหนุนที่รัฐบาลจัดสรรให้ รวมถึงดอกผลของเงินและทรัพย์สินของกองทุนแบบของใบเสร็จรับเงินให้เป็นไปตามที่ผู้จัดการกำหนดโดยมีเลขที่ใบเสร็จรับเงินเรียงตามลำดับไว้ทุกฉบับและมีทะเบียนคุมใบเสร็จรับเงินและหลักฐานการเบิกใบเสร็จรับเงินที่สามารถตรวจสอบได้ข้อ ๑๐ ห้ามขูดลบ แก้ไข เพิ่มเติมรายการ หมายเลขกำกับใบเสร็จรับเงินจำนวนเงินหรือชื่อผู้ชำระเงินในใบเสร็จรับเงินหากใบเสร็จรับเงินฉบับใดมีการผิดพลาด ให้ยกเลิกและออกใบเสร็จรับเงินฉบับใหม่แทนทันทีใบเสร็จรับเงินที่ยกเลิกให้นำไปแนบติดสำเนาแล้วขีดฆ่ายกเลิก หรือประทับตรายกเลิกให้เป็นที่สังเกตชัดเจน เพื่อมิให้นำมาใช้ได้อีกต่อไปกรณีที่ใบเสร็จรับเงินที่ยังไม่ได้รับชำระเงินสูญหายให้ผู้ปฏิบัติงานที่รับผิดชอบแจ้งความและทำบันทึกพร้อมแนบใบแจ้งความเสนอต่อผู้จัดการเพื่อดำเนินการต่อไป และประกาศยกเลิกใบเสร็จรับเงินที่สูญหายข้อ ๑๑ ให้สำนักงานเป็นผู้จัดเก็บเงินทุกประเภทและนำเงินที่ได้รับนำฝากธนาคารในวันเดียวกัน หรืออย่างช้าภายในวันทำการถัดจากวันที่ได้รับหากเป็นเช็คที่ได้รับล่วงหน้า ให้นำฝากตามกำหนดเวลาของธนาคารหรือให้เก็บไว้ในตู้นิรภัย ของสำนักงานหมวด๓การเปิดบัญชีเงินฝากและการเก็บรักษาเงิน ข้อ ๑๒ เงินกองทุนที่นำไปฝากธนาคารให้ฝากไว้กับธนาคารที่เป็นรัฐวิสาหกิจหรือธนาคารพาณิชย์ โดยแยกบัญชีตามมาตรา ๖แห่งพระราชบัญญัติกองทุนเพื่อความเสมอภาคทางการศึกษา พ.ศ.๒๕๖๑ ดังนี้(๑) บัญชี กสศ.-มาตรา ๖ (๑) สำหรับเงินที่ได้รับโอนมาตามมาตรา ๔๗ และมาตรา ๔๘แห่งพระราชบัญญัติกองทุนเพื่อความเสมอภาคทางการศึกษาพ.ศ. ๒๕๖๑ ตามมาตรา ๖ (๑)แห่งพระราชบัญญัติกองทุนเพื่อความเสมอภาคทางการศึกษาพ.ศ. ๒๕๖๑(๒) บัญชี กสศ.-มาตรา ๖ (๒) สำหรับเงินที่รัฐบาลจัดสรรให้เป็นทุนประเดิมตามมาตรา๖ (๒) แห่งพระราชบัญญัติกองทุนเพื่อความเสมอภาคทางการศึกษาพ.ศ. ๒๕๖๑(๓) บัญชี กสศ.-มาตรา ๖ (๓) สำหรับเงินอุดหนุนที่รัฐบาลจัดสรรให้เป็นรายปีตามมาตรา๖ (๓) แห่งพระราชบัญญัติกองทุนเพื่อความเสมอภาคทางการศึกษาพ.ศ. ๒๕๖๑(๔) บัญชี กสศ.-มาตรา ๖ (๔) สำหรับเงินรายได้ที่ได้รับจากสำนักงานสลากกินแบ่งรัฐบาล ตามมาตรา๖ (๔) แห่งพระราชบัญญัติกองทุนเพื่อความเสมอภาคทางการศึกษา พ.ศ. ๒๕๖๑(๕) บัญชี กสศ.-มาตรา ๖ (๕) สำหรับเงินรายได้จากการดำเนินงานและการลงทุนของกองทุนตามมาตรา๖ (๕) แห่งพระราชบัญญัติกองทุนเพื่อความเสมอภาคทางการศึกษา พ.ศ. ๒๕๖๑(๖) บัญชี กสศ.- มาตรา ๖ (๖) สำหรับเงินที่มีผู้บริจาคให้ ตามมาตรา ๖ (๖) แห่งพระราชบัญญัติกองทุนเพื่อความเสมอภาคทางการศึกษาพ.ศ. ๒๕๖๑(๗) บัญชี กสศ.-มาตรา ๖ (๗) สำหรับรายได้หรือผลประโยชน์อื่นที่กองทุนได้รับไม่ว่าโดยทางใดตามมาตรา ๖ (๗) แห่งพระราชบัญญัติกองทุนเพื่อความเสมอภาคทางการศึกษา พ.ศ.๒๕๖๑(๘) บัญชีอื่น ๆตามที่ผู้จัดการประกาศกำหนด ตามความจำเป็นข้อ ๑๓ ให้สำนักงานจัดทำรายละเอียดของดอกผลหรือผลประโยชน์อื่นตามข้อ ๑๒ (๕) ไว้ด้วยข้อ ๑๔ ผลประโยชน์อื่นใดที่เกิดจากการฝากเงินไว้กับธนาคารหรือจากการจัดหาประโยชน์จากกองทุน เช่น ดอกเบี้ย ส่วนลด ฯลฯจะต้องเป็นของกองทุนเท่านั้น บุคลากรคนใดจะรับผลประโยชน์ดังกล่าวเหล่านั้นมิได้ข้อ ๑๕ ให้สำนักงานจัดให้มีตู้นิรภัยสำหรับเก็บรักษาเงินและทรัพย์สินซึ่งเป็นเอกสารหรือสิ่งของสำคัญตั้งไว้ในที่ปลอดภัย กำหนดให้มีผู้ถือรหัสตู้นิรภัยและลูกกุญแจแยกจากกันและให้การจัดการการใช้ตู้นิรภัยเป็นไปตามเกณฑ์มาตรฐานความปลอดภัยที่ถือปฏิบัติทั่วไปตามที่ผู้จัดการประกาศกำหนดข้อ ๑๖ ให้สำนักงานจัดทำบัญชีรายการของเงินและทรัพย์สินซึ่งเป็นเอกสารหรือสิ่งของสำคัญของสำนักงานตามข้อ ๑๕ พร้อมทั้งให้มีการตรวจสอบบัญชีรายการดังกล่าวอย่างสม่ำเสมอหมวด๔เงินสดย่อย ข้อ ๑๗ ให้ผู้จัดการแต่งตั้งบุคลากรการเงินคนใดคนหนึ่งเป็นผู้รับผิดชอบในเรื่องเงินสดย่อยในกรณีที่ผู้รับผิดชอบเงินสดย่อยไม่สามารถปฏิบัติหน้าที่ได้ให้ผู้จัดการแต่งตั้งบุคลากรการเงินคนอื่นเป็นผู้ปฏิบัติงานแทนเป็นการชั่วคราวไปก่อนจนกว่าผู้รับผิดชอบเงินสดย่อยจะกลับมาปฏิบัติงานตามปกติโดยให้มีการตรวจสอบยอดเงินคงเหลือและรายการใบสำคัญที่ยังไม่เบิกชดเชยและให้ส่งมอบเป็นลายลักษณ์อักษรหากสุดวิสัยที่จะส่งมอบเป็นลายลักษณ์อักษรให้ผู้จัดการหรือผู้ที่ผู้จัดการมอบหมายตรวจสอบยอดเงินดังกล่าวร่วมกับพยานผู้ใดผู้หนึ่งและทำรายงานไว้เป็นลายลักษณ์อักษรข้อ ๑๘ ให้สำนักงานเก็บเงินสดย่อยสารองจ่ายได้ไม่เกิน๕๐,๐๐๐บาท (ห้าหมื่นบาทถ้วน)การเบิกจ่ายต้องมีหลักฐานและเป็นไปตามหลักเกณฑ์ที่ผู้จัดการประกาศกำหนดข้อ ๑๙ การจ่ายเงินจากเงินสดย่อยสำหรับเป็นค่าใช้จ่ายต่างๆ ในแต่ละครั้งมีจำนวนไม่เกิน๕,๐๐๐บาท และเป็นกรณีดังต่อไปนี้(๑) เป็นการยืมเงินเพื่อซื้อ/จ้างที่ไม่สามารถจัดหาจากผู้ขายรายอื่นได้ หรือจัดซื้อ/จ้างจากผู้ขายรายอื่นไม่สะดวก(๒) เป็นหนี้ที่ต้องชำระด้วยเงินสดหรือยืมไปเป็นเงินทดรองจ่ายในการปฏิบัติงานข้อ ๒๐ เมื่อผู้รับผิดชอบเงินสดย่อยเห็นว่าเงินสดย่อยมีไม่เพียงพอจ่าย ให้จัดทำรายการขอเบิกชดเชยเงินสดย่อยจำนวนเท่ากับผลรวมของใบสำคัญจ่ายเงินสดย่อยที่ได้เบิกจ่ายแล้วเพื่อสมทบให้จำนวนเงินสดย่อยคงเหลือมีอยู่ในวงเงินที่กำหนดเพื่อไว้ใช้จ่ายต่อไปข้อ ๒๑ จำนวนเงินสดย่อยในระยะเวลาใดเวลาหนึ่งจะต้องมีจำนวนที่สามารถตรวจสอบได้แน่นอนโดยมีหลักฐานประกอบการตรวจสอบ คือ(๑) รายงานจำนวนเงินสดย่อยคงเหลือ(๒) ใบสำคัญจ่ายเงินสดย่อย สำหรับรายการที่ได้เบิกจ่ายไปแล้ว(๓)เอกสารหรือสัญญายืมเงินของบุคลากรหมวด๕การจ่ายเงินและหลักฐานการจ่ายเงิน ข้อ ๒๒ การจ่ายเงินจะจ่ายได้เฉพาะตามที่มีระเบียบประกาศ คำสั่งหรือมติคณะกรรมการกำหนดและผู้จัดการอนุมัติให้จ่ายได้ข้อ ๒๓ หลักฐานการจ่ายเงินต้องมีความครบถ้วนสมบูรณ์ดังนี้ใบสำคัญคู่จ่ายที่เป็นใบเสร็จรับเงินซึ่งผู้รับเงินออกให้ อย่างน้อยต้องมีรายการ ดังต่อไปนี้(๑) ชื่อ เลขประจำตัวประชาชนหรือเลขประจำตัวผู้เสียภาษีหรือเลขทะเบียนนิติบุคคล สถานที่อยู่หรือที่ทำการของผู้รับเงิน(๒) วัน เดือน ปีที่รับเงิน(๓)รายการแสดงการรับเงินว่าเป็นค่าอะไร(๔) จำนวนเงินทั้งตัวเลขและตัวอักษร(๕) ลายมือชื่อของผู้รับเงินหลักฐานการจ่ายเงินนอกจากใบสำคัญคู่จ่ายให้เป็นไปตามที่ผู้จัดการกำหนดข้อ ๒๔ ในกรณีผู้มีสิทธิรับเงินไม่สามารถรับเงินด้วยตนเองได้และจะมอบฉันทะให้ผู้อื่นเป็นผู้รับเงินแทน จะต้องมีใบมอบฉันทะการรับเงินและสำเนาบัตรประจำตัวประชาชนของผู้มอบและผู้รับมอบฉันทะข้อ ๒๕ การจ่ายเงินซึ่งตามลักษณะไม่อาจเรียกใบเสร็จรับเงินจากผู้รับเงินได้ให้ผู้จ่ายเงินใช้ใบรับรองการจ่ายเงินเป็นหลักฐานแทนข้อ ๒๖ ในกรณีใบสำคัญคู่จ่ายสูญหาย(๑) ถ้าใบสำคัญคู่จ่ายที่เป็นใบเสร็จรับเงินสูญหายให้ใช้สำเนาใบเสร็จรับเงินซึ่งผู้รับเงินรับรองแล้วแทนได้(๒) ถ้าใบสำคัญคู่จ่ายที่เป็นใบสำคัญรับเงินสูญหายหรือในกรณีที่ใบสำคัญคู่จ่ายที่เป็นใบเสร็จรับเงินสูญหาย และไม่อาจขอสำเนาใบเสร็จรับเงินตามข้อ๒๓ ได้ ให้ผู้จ่ายเงินทำใบรับรองการจ่ายเงิน โดยชี้แจงเหตุผล พฤติการณ์ที่ใบสำคัญคู่จ่ายสูญหายและไม่อาจขอสำเนาใบเสร็จรับเงินนั้นได้ พร้อมทั้งคำรับรองว่ายังไม่เคยนำใบสำคัญคู่จ่ายมาเบิก เสนอต่อผู้จัดการเพื่อพิจารณาอนุมัติเมื่อได้รับอนุมัติแล้ว ก็ให้ใช้ใบรับรองนั้นเป็นใบสำคัญคู่จ่ายและหากค้นพบภายหลังก็จะไม่นำมาเบิกอีกข้อ ๒๗ หลักฐานการจ่ายเงินต้องพิมพ์หรือเขียนด้วยหมึกการแก้ไขหลักฐานการจ่ายเงิน ให้ใช้วิธีขีดฆ่าแล้วพิมพ์หรือเขียนใหม่ และให้ผู้รับเงินลงลายมือชื่อกำกับไว้ทุกแห่งหมวด๖เงินยืมทดรองจ่าย ข้อ ๒๘ การยืมเงินทดรองจ่ายต้องได้รับอนุมัติโดยถูกต้องจากผู้จัดการการยืมเงินทดรองจ่ายจากสำนักงานให้นำไปใช้ได้ในวัตถุประสงค์ดังต่อไปนี้(๑)เพื่อเป็นค่าใช้จ่ายในการเดินทางไปปฏิบัติงาน(๒)เพื่อเป็นค่าใช้จ่ายในการปฏิบัติงานเกี่ยวกับงาน โครงการ แผนงาน กิจกรรม หรือการพัฒนานวัตกรรม(๓)เพื่อจัดซื้อหรือจัดจ้างพัสดุที่จำเป็นต้องชำระเป็นเงินสด(๔)เพื่อเป็นค่าใช้จ่ายอื่นตามภาระหน้าที่ในการปฏิบัติงานข้อ ๒๙ บุคลากรจะต้องทำสัญญาการยืมเงินทดรองจ่ายตามแบบที่สำนักงานกำหนด และจะต้องนำส่งเอกสารหลักฐานในการใช้จ่ายเงินพร้อมทั้งส่งใช้เงินที่เหลือ (ถ้ามี) เพื่อหักล้างเงินยืมทดรองจ่ายภายในกำหนดเวลาดังนี้กรณียืมเงินตามข้อ ๒๘ (๑) (๒)ให้ผู้ยืมเงินส่งใช้เงินยืมให้เสร็จสิ้นภายในสิบห้าวันนับจากวันที่กลับจากการปฏิบัติงานถึงสำนักงานกรณียืมเงินตามข้อ ๒๘ (๓) ให้ผู้ยืมเงินส่งใช้เงินยืมให้เสร็จภายในเจ็ดวันนับจากวันที่ได้รับเงินยืมกรณียืมเงินตามข้อ ๒๘ (๔)ให้ผู้ยืมเงินส่งใช้เงินยืมให้เสร็จสิ้นภายในสิบห้าวันนับจากวันที่ปฏิบัติงานเสร็จสิ้นกรณีผู้ยืมเงินมิได้ดำเนินการหรือมิได้ปฏิบัติงานตามวัตถุประสงค์ในการยืมเงินตามข้อ๒๘ ให้ส่งคืนเงินยืมทั้งสิ้นทันทีข้อ ๓๐ การยืมเงินทดรองจ่ายในวัตถุประสงค์เดียวกันจะดำเนินการได้ก็ต่อเมื่อได้คืนเงินยืมทดรองจ่ายและนำส่งเอกสารหักล้างเงินยืมทดรองจ่ายเรียบร้อยแล้วเท่านั้นการยืมเงินทดรองจ่ายที่มียอดคงเหลือตั้งแต่ร้อยละสามสิบขึ้นไปให้ผู้ยืมเงินทดรองจ่ายชี้แจงเหตุผลในการใช้จ่ายด้วยข้อ ๓๑ ในกรณีที่ผู้ยืมเงินทดรองจ่ายไม่ปฏิบัติตามระเบียบข้อใดในหมวดนี้หรือในกรณีที่บุคลากรไม่อาจปฏิบัติตามระเบียบข้อใดข้อหนึ่งในหมวดนี้ได้ให้บุคลากรการเงินที่ได้รับมอบอำนาจจากผู้จัดการรายงานให้ผู้จัดการทราบเพื่อพิจารณาดำเนินการตามความเหมาะสมต่อไปหมวด๗อำนาจอนุมัติการสั่งซื้อสั่งจ้างและก่อหนี้ผูกพันและอำนาจการสั่งจ่ายเงิน ข้อ ๓๒ ให้ผู้จัดการมีอำนาจอนุมัติการสั่งซื้อสั่งจ้าง และก่อหนี้ผูกพัน ในวงเงินไม่เกิน ๕๐ ล้านบาท(ห้าสิบล้านบาทถ้วน) และระยะเวลาการก่อหนี้ผูกพันไม่เกินกว่า ๑ ปี หากวงเงิน หรือระยะเวลาผูกพันเกินกว่านี้ให้ผู้จัดการอนุมัติโดยความเห็นชอบของคณะกรรมการข้อ ๓๓ การสั่งจ่ายเงินตามมาตรา ๑๑แห่งพระราชบัญญัติกองทุนเพื่อความเสมอภาคทางการศึกษา พ.ศ. ๒๕๖๑ ให้ผู้จัดการมีอำนาจสั่งจ่ายได้ข้อ ๓๔ การจ่ายเงินทุกกรณีต้องจ่ายเป็นเช็คของธนาคารหรือโอนเข้าบัญชีผู้รับเงินยกเว้นกรณีการจ่ายจากเงินสดย่อยข้อ ๓๕ การจัดทำเช็คสั่งจ่ายเงิน ให้แก่เจ้าหนี้หรือกรณีซื้อหรือเช่าทรัพย์สิน หรือจ้างทำของหรือการจ่ายเพื่อการดำเนินโครงการแผนงาน ของกองทุน ให้ออกเช็คสั่งจ่ายในนามของเจ้าหนี้ ขีดฆ่าคำว่าหรือตามคำสั่ง หรือหรือผู้ถือ ออกและระบุ A/C PayeeOnlyข้อ ๓๖ ผู้มีอำนาจลงนามสั่งจ่ายเงินจากธนาคารและเงื่อนไขในการสั่งจ่าย ให้เป็นไปตามที่คณะกรรมการกำหนดหมวด๘วิธีการจ่ายเงินเดือนค่าจ้างและประโยชน์ตอบแทนอื่น ข้อ ๓๗ ให้สำนักงานจ่ายเงินเดือนค่าจ้างและประโยชน์ตอบแทนอื่นแก่บุคลากรเป็นเงินสกุลบาท และจ่ายผ่านธนาคารให้ฝ่ายทรัพยากรบุคคลจัดทำรายการเงินเดือนค่าจ้าง ผลประโยชน์ตอบแทนอื่น รายการหักภาษีเงินได้บุคคลธรรมดา ณ ที่จ่ายและเงินที่ได้รับอนุมัติให้จ่ายสุทธิ แจ้งแก่ฝ่ายการเงินก่อนวันถึงกำหนดจ่ายเงินเดือนอย่างน้อยสามวันทำการหมวด๙งบประมาณ ข้อ ๓๘ เงินงบประมาณรายจ่ายของกองทุนประกอบด้วย(๑) ค่าใช้จ่ายเพื่อดำเนินงานตามแผนงานงาน โครงการที่เป็นภารกิจของกองทุนเพื่อให้บรรลุวัตถุประสงค์ตามมาตรา ๕ และเพื่อให้กองทุนกระทำกิจการต่างๆ ตามมาตรา ๑๐ แห่งพระราชบัญญัติกองทุนเพื่อความเสมอภาคทางการศึกษา พ.ศ. ๒๕๖๑(๒)ค่าใช้จ่ายเพื่อบริหารจัดการและการปฏิบัติหน้าที่ของสำนักงานตามมาตรา ๒๙ แห่งพระราชบัญญัติกองทุนเพื่อความเสมอภาคทางการศึกษาพ.ศ. ๒๕๖๑(๓) ค่าใช่จ่ายอื่น ๆ ที่เกี่ยวเนื่องหรือเพื่อให้บรรลุวัตถุประสงค์ตามที่คณะกรรมการกำหนดค่าใช้จ่ายตามวรรคแรกแบ่งเป็นงบรายจ่ายดังนี้(ก) งบบุคลากร เช่น เงินเดือนค่าจ้าง ประโยชน์ตอบแทนอื่นของบุคลากร(ข) งบดำเนินงาน เช่น ค่าตอบแทนค่าใช้สอย ค่าวัสดุ ค่าสาธารณูปโภคและค่าใช้จ่ายอื่น ๆ ที่เกี่ยวข้องกับการดำเนินงาน(ค) งบลงทุน เช่นค่าใช้จ่ายเพื่อให้ได้มาซึ่ง ครุภัณฑ์ เครื่องมือ อุปกรณ์ที่จำเป็นรวมถึงที่ดินสิ่งก่อสร้าง(ง) งบอุดหนุน เช่นเงินอุดหนุนปัจจัยพื้นฐานนักเรียน เงินส่งเสริมโอกาสทางการศึกษา(จ) งบรายจ่ายอื่น หมายถึงรายจ่ายที่ไม่เข้าลักษณะประเภทงบรายจ่ายใด งบรายจ่ายหรือรายจ่ายที่คณะกรรมการกำหนดให้ใช้จ่ายในงบรายจ่ายนี้การจำแนกรายจ่ายตามประเภทงบรายจ่ายให้ใช้ตามหลักการจำแนกประเภทรายจ่ายของสำนักงบประมาณสำนักนายกรัฐมนตรีโดยอนุโลมข้อ ๓๙ ให้สำนักงานจัดทำแผนปฏิบัติงานและแผนการใช้เงินประจำปีหรือแผนปฏิบัติงานและแผนการใช้เงินเพิ่มเติมระหว่างปีเสนอคณะกรรมการเพื่อพิจารณาอนุมัติและเสนอแผนการใช้เงินต่อคณะรัฐมนตรีเพื่อให้ความเห็นชอบให้สำนักงานจัดทำคำขอตั้งงบประมาณเพื่อขอรับเงินอุดหนุนรายปีให้สอดคล้องกับกระบวนการจัดทำงบประมาณรายจ่ายประจำปีของรัฐบาลข้อ ๔๐ เมื่อได้ทราบจำนวนเงินอุดหนุนที่ได้รับจัดสรรประจำปีหรือที่ได้รับเพิ่มเติมระหว่างปีแล้วให้สำนักงานจัดทำแผนปฏิบัติงานและแผนการใช้เงินรวมทุกแหล่งเงินเสนอต่อคณะกรรมการเพื่อให้ความเห็นชอบโดยเร็วข้อ ๔๑ เพื่อให้เกิดประสิทธิภาพการใช้งบประมาณตามข้อ ๓๘ (๑) หากแผนงานใดมีความจำเป็นที่จะต้องเปลี่ยนแปลงรายการหรือจำนวนเงินภายในแผนงานให้ผู้จัดการสามารถเปลี่ยนแปลงได้ไม่เกินร้อยละสิบทั้งนี้การเปลี่ยนแปลงตามวรรคหนึ่งไม่นับรวมงบประมาณที่มีวัตถุประสงค์เฉพาะเพื่อจัดสรรเป็นเงินอุดหนุนแก่เด็ก เยาวชนซึ่งขาดแคลนทุนทรัพย์หรือด้อยโอกาสและผู้ด้อยโอกาสตามมาตรา ๕ (๒)แห่งพระราชบัญญัติกองทุนเพื่อความเสมอภาคทางการศึกษาพ.ศ. ๒๕๖๑เพื่อประโยชน์ในการดำเนินงานหรือเพื่อเพิ่มประสิทธิภาพของการบริหารจัดการภายในสำนักงานให้ผู้จัดการมีอำนาจอนุมัติการโอนหรือเปลี่ยนแปลงรายการตามข้อ ๓๘ (๒) โดยไม่เพิ่มวงเงินงบประมาณได้ ทั้งนี้ การใช้จ่ายเงินให้เป็นไปโดยประหยัดคุ้มค่า โปร่งใสการโอนหรือเปลี่ยนแปลงงบประมาณตามวรรคหนึ่งและวรรคสามให้สำนักงานรายงานคณะกรรมการทราบข้อ ๔๒ ในกรณีจำเป็นต้องจ่ายเงินหรือก่อหนี้ผูกพันเกินกว่าที่กำหนดไว้ตามแผนปฏิบัติงานและแผนการใช้จ่ายเงินตามข้อ ๔๐ ให้ผู้จัดการเสนอรายการดำเนินงานและการใช้จ่ายเงินที่เพิ่มนั้นต่อคณะกรรมการเพื่อพิจารณาอนุมัติโดยระบุแหล่งที่มาของเงินที่เพิ่มด้วยข้อ ๔๓ ค่าใช้จ่ายที่เกิดขึ้นในปีงบประมาณใดให้เบิกจ่ายจากงบประมาณภายในปีงบประมาณนั้น เว้นแต่มีเหตุผลหรือความจำเป็นจะต้องเบิกจ่ายข้ามปีให้ผู้จัดการเสนอต่อคณะกรรมการอนุมัติการกันเงินไว้เบิกจ่ายเหลื่อมปีก่อนสิ้นปีงบประมาณหมวด๑๐การเงินการบัญชีและการจัดทำรายงานทางการเงิน ข้อ ๔๔ ให้สำนักงานจัดให้มีระบบบัญชีที่เหมาะสมเพื่อบันทึกรายการทางบัญชีและแสดงผลการดำเนินงานและฐานะการเงินของกองทุนโดยถูกต้องการบันทึกรายการบัญชีตามวรรคหนึ่งให้เป็นไปตามมาตรฐานการบัญชีที่รับรองทั่วไปหลักฐานที่ใช้ประกอบการบันทึกรายการบัญชีจะต้องเก็บรักษาไว้ให้เป็นระเบียบเพื่อสะดวกในการตรวจสอบและเก็บรักษาไว้ไม่น้อยกว่าสิบปี แล้วจึงจำหน่ายออกตามระเบียบที่เกี่ยวข้องต่อไปข้อ ๔๕ ให้สำนักงานจัดทำ รายงานการรับ - จ่ายและเงินคงเหลือประจำเดือน เสนอต่อผู้จัดการภายในเดือนถัดไปข้อ ๔๖ ให้สำนักงานจัดทำรายงานทางการเงินเพื่อแสดงผลการดำเนินงานและแสดงฐานะการเงินของกองทุนเป็นรายไตรมาสเสนอคณะกรรมการเมื่อสิ้นสุดปีบัญชี ให้จัดทำรายงานทางการเงินเสนอผู้สอบบัญชีภายในหนึ่งร้อยยี่สิบวันนับแต่วันสิ้นปีบัญชีเพื่อนำเสนอต่อคณะกรรมการภายใน ๑๘๐ วันนับจากวันสิ้นปีบัญชีข้อ ๔๗ ให้สำนักงานการตรวจเงินแผ่นดินหรือผู้สอบบัญชีที่สำนักงานการตรวจเงินแผ่นดินให้ความเห็นชอบเป็นผู้สอบบัญชีของกองทุนจัดทำรายงานการสอบบัญชีทุกรอบปีบัญชีเสนอต่อคณะกรรมการเพื่อประกาศรายงานทางการเงินที่ผู้สอบบัญชีได้ตรวจสอบแล้วและรายงานการสอบบัญชีในราชกิจจานุเบกษาข้อ ๔๘ ให้กองทุนจัดทำรายงานประจำปีเสนอต่อคณะรัฐมนตรีสภาผู้แทนราษฎรและวุฒิสภาเพื่อทราบภายในหกสิบวันนับแต่วันที่ได้รับรายงานการสอบบัญชีจากผู้สอบบัญชีและเปิดเผยให้ประชาชนทราบในระบบเทคโนโลยีสารสนเทศของกองทุนด้วยหมวด๑๑บทเฉพาะกาล ข้อ ๔๙ การปฏิบัติการใดที่มีลักษณะตามระเบียบฯ นี้ที่อยู่ระหว่างดำเนินการ และยังไม่แล้วเสร็จในวันที่ระเบียบนี้มีผลบังคับใช้ ให้ดำเนินการตามข้อบังคับระเบียบ ประกาศ หลักเกณฑ์ หรือคำสั่งที่ใช้อยู่เดิมไปพลางก่อนจนกว่าจะแล้วเสร็จหรือจนกว่าจะสามารถดำเนินการตามระเบียบนี้ได้ประกาศณ วันที่ ๒๔ พฤศจิกายน พ.ศ. ๒๕๖๑ประสารไตรรัตน์วรกุลประธานกรรมการบริหารกองทุนเพื่อความเสมอภาคทางการศึกษาพัชรภรณ์/จัดทำ๒๒ กันยายน ๒๕๖๒[๑] ราชกิจจานุเบกษาเล่ม ๑๓๕/ตอนพิเศษ ๓๒๘ ง/หน้า ๒๔/๒๑ ธันวาคม ๒๕๖๑